|  |
| --- |
| **KÉMIATANÁR** |

# Képzési forma, munkarend: mesterképzés, nappali és levelező

# Képzési idő: 2-5 félév

**Felvételi követelmény:** motivációs beszélgetés

# Az oklevélben szereplő szakképzettség megnevezése: okleveles kémiatanár

# A képzés célja: az alapfokozaton vagy más felsőfokú végzettség keretében szerzett szakképzettségre, illetőleg ismeretekre alapozva a közoktatásban, a szakképzésben és a felnőttképzésben az oktatási, pedagógiai kutatási, tervezési és fejlesztési feladatokra, továbbá a tanulmányok doktori képzésben történő folytatására való felkészítés.

# A képzés sajátosságai: a fő hangsúlyt a szakmai ismeretek felfrissítése, az elmúlt évtized legfontosabb eredményeinek értelmezése mellett a legmodernebb oktatási módszerek megismertetésére a kémia tanításában való alkalmazásuk speciális lehetőségeinek bemutatására fekteti. Célja a kémia megszerettetésére szakmailag és módszertanilag felkészült tanárok képzése. A tananyagba integráltan bemutatja a karon folyó legfontosabb szakmai és szakmódszertani kutatások releváns eredményeit (táplálkozástudomány, élelmiszerbiztonság, élelmiszeranalitika, eszközkészlet).

**A szakterületi ismeretek tantárgyai:** rendszerező kémia, Kémiatudomány a XXI. Században, Mikropreparatív laboratóriumi gyakorlat, A kémiai rendszerek számítógépes modellezése, Modern szerkezetvizsgálati módszerek, A kémia története, Kémiai feladatok megoldása.

# Nyelvi követelmények: a mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

# Továbbtanulási lehetőségek, doktori képzés: tehetséges hallgatóink számára igénybe kívánjuk venni az EKF TTK által biztosított gyakornoki programot, melynek során a képzések befejezése után is lehetőségük marad hallgatóként elkezdett kutatásaik kiteljesítésére. Ezen kívül legtehetségesebb hallgatóink számára a külföldi tanulásra is meg van a lehetőség (az ERASMUS program keretén belül). A legtehetségesebbek számára kutatási (esetleg munka) lehetőség nyílik az EGERFOOD laboratóriumaiban, illetve az együttműködő hazai és külföldi partnerek doktori programjaiban.

# Elhelyezkedési esélyek és lehetőségek: az utóbbi években egyre csökkent az érdeklődés a kémiatanári pálya iránt, ennek eredményeként hamarosan várható a munkaerő piaci kereslet növekedése.

Hazánkban a gyógyszer-, ill. vegyipari termékek előállítása, forgalmazása szorult vissza legkevésbé a gazdasági válság hatására, így e területen is jó esély mutatkozik az elhelyezkedésre.

A kémia, mint közismereti tárgy a közoktatás egyik legfontosabb, legdinamikusabban fejlődő területe, így a közoktatásban dolgozó kémiatanárok továbbképzése is elengedhetetlen.